cy es es en es cy cy ca en cy nl en cy su cy en fr es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy fr de en cy cy cy fy cy cy en cy cy cy cy cy cy en cy cy cy nl cy la es cy nb cy en cy ru cy de nl cy su cy ceb cy cy ca en cy nl en cy su cy su cy es es en es
Siom wrth i Gaerdydd golli yn y funud olaf | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
David Marshall: arbediad arall gan seren yr Adar Gleision
Am 92 munud fe lwyddodd Caerdydd i atal Spurs rhag sgorio, yn bennaf diolch i ymdrechion arwrol ei gôl geidwad David Marshall, ond yn y diwedd roedd dyfalbarhad Tottenham yn drech na’r Bluebirds gyda  Paulinho yn sgorio gydag ymosodiad ola’r gem.
Er gwaetha’r siom enfawr,  allai cefnogwyr na chwaraewyr Caerdydd ddim cwyno eu bod nhw’n anlwcus oherwydd rhwng meddiant Spurs a’r nifer o ergydion cywir wnaethon nhw at y gôl, fe allai’r sgor fod wedi bod lawer yn waeth.
Mae’r ystadegau yn dangos fod Spurs wedi cael dwy ran o dair o’r meddiant  a 12 ergyd ar y gôl – chafodd Caerdydd ddim un ergyd ar y targed, er i  Aron Gunnarsson fethu’r siawns orau.
Dro ar ol tro , gyda Andros Townsend yn edrych fel petai’n mynd i sgorio pob tro gafodd e’r bel, roedd Spurs yn gwthio amddiffynnwyr Caerdydd i weithio’n galed. Roedd pasio Eriksson, Paulinho a Dembele yn gywrain ac yn gyflym. Er gwaetha hyn fe allai Caerdydd wedi sgorio o fewn munudau cynta’r gem wrth i Frazier Campbell gymryd mantais o gamgymeriad amddiffynol. Fe ddaeth Lloris allan o’i gôl ac roedd y dorf yn sicr ei fod wedi dal y bel y tu allan i’r cwrt cosbi.
Os oedd Marshall yn cael gem ei fywyd yng ngôl Caerdydd, draw yn yr hanner arall fe wnaeth camgymeriad Lloris wrth fethu rheoli pel rydd, arwain at gornel. Fe beniodd Ben Turner i mewn i’r rhwyd ac ar ddiwedd yr hanner cyntaf roedd pawb yn credu fod Caerdydd ar y blaen ond fe benderfynnodd y dyfarnwr fel arall gan ddweud fod Gunnarsson wedi troseddu yn erbyn y gôl geidwad.
Kim Bo-Kyung yn dangos ei ddawn
I mi, heblaw am Marshall, chwaraewr gorau Caerdydd oedd Kim Bo-Kyung. Roedd yn un o’r chwaraewyr prin oedd yn gallu cadw meddiant a mynd hebio ‘r gwrthwynebwyr,  a chafodd ei lorio sawl gwaith ynghanol y cae. Roedd Caerdydd yn methu cadw meddiant gan ddibynnu gormod ar gicio’r bel yn uchel i hanner Spurs a gobeithio am y gorau. Prin oedd y cyfleuon i ddodi Spurs dan bwysau o gwbwl. Ond roedd Marshall dan bwyse rhyfedda ac onibai am ei waith caled yn rhwystro ergydion Sigurdsson a Soldado mi fydde Spurs o leuaf tri os nad pedwar gôl ar y blaen. Cafodd Turner gem dda -yn soled yn y cefn ac fe wnaeth un tacl wych gan arbed gôl sicr
Pawb yn llygadu Odemwingie
Yn yr ail hanner fe ddaeth Peter Odemwingie ymlaen yn lle Campbell am ei gem cyntaf i’r Adar gleision. Roedd y blaenwr o Nigeria yn fywiog ac yn chwimwth ac fe greodd e siawns dda i Gunnarsson, ond yn anffodus , fe giciodd hwnnw’r  bel ymhell dros y bar. Roedd Bellamy ymhell o fod ar ei orau ac fe gafodd ei ailyddio. Roedd seren arall Caerdydd, Peter Whittingham hefyd yn ei chael hi’n anodd i roi’i stamp ar y gem.
Amddiffynwyr Spurs yn gwneud pethau’n anodd i Peter Whittingham
Ond wedi cyrraedd amser llawn roedd hi’n edrych  fel bod Caerdydd wedi llwyddo i ennill pwynt pwysig -ond dyma Paulinho yn torri calonnau ‘r Cymry gyda chic clyfar gyda’i sawdl i’r rhwyd o groesiad  Lamela dwy funud cyn ddiwedd y gem. Roedd ymdrechion amddifynnol Caerdydd yn glodwiw ond dangosodd y gem heddiw eu bod nhw’n mynd i ffeindio fe’n anodd i gystadlu yn erbyn y timau mawr. Canlyniad torcalonnus  i ffans Caerdydd ond buddigoliaeth haeddianol i Spurs.
sylw ar yr adroddiad yma
Darllen pellach a awgrymir
Perfformiad siomedig gartref gan yr Adar Gleision
© Hawlfraint 2019 POBL CAERDYDD. Cedwir Bob Hawl.